section_heading: Povijest
paragraph_text: Colmar se po prvi put spominje u pisanom dokumentu iz 823. godine. Status slobodnog carskog grada stekao je 1226. za vrijeme Svetog Rimskog Carstva, a od 1354. do 1679. dio Décapolea (saveza deset slobodnih carskih gradova Elzasa). 1679. grad preuzima Francuska kojom tada vlada Louis XIV. Nakon francuskog poraza u Francusko-pruskom ratu Njemačko Carstvo je aneksiralo veći dio Lorrainea kao i cijeli Elzas zajedno s Colmarom. Grad je vraćen Francuskoj nakon Prvog svjetskog rata da bi ga ponovo aneksirala tada nacistička Njemačka. Po završetku Drugog svjetskog rata Francuska ga je opet povratila 2. veljače 1945. nakon završetka bitke "Poche de Colmar" (Colmarski džep).